

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI****OPĆINSKO VIJEĆE** |

Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20,5/20- pročišćeni tekst, 8/20, 2/21 i 3/21-pročišćeni tekst), Općinsko vijeće Općine Vladislavci na svojoj 41. sjednici, održanoj dana 19. srpnja 2024. godine, donosi

**ODLUKU**

 **o visini naknade i načinu korištenja prostorija i inventara Društvenih domova**

**na području Općine Vladislavci**

**Članak 1.**

1. **OPĆE ODREDBE**
2. Ovom Odlukom utvrđuju se visina naknade i način korištenja prostorija i inventara Društvenih domova na području Općine Vladislavci, u postupku zakupa prostorija radi organiziranja svadbenih svečanosti, zabava, proslava, priredbi i drugih skupova.
3. Izrazi koji se u ovoj Odluci koriste za osobe u muškom rodu su neutralni i odnose se na muške i na ženske osobe.

**Članak 2.**

1. Društveni domovi s područja Općine Vladislavci vlasništvo su Općine Vladislavci (u daljem tekstu: Općina) a svaki objekt može se iznajmljivati za potrebe mještana Općine Vladislavci i ostalih korisnika sukladno uvjetima i načinu korištenja propisanih ovom Odlukom. Društveni domovi koji se mogu iznajmiti su:
* Društveni dom u Vladislavcima, Erne Kiša 3,
* Društveni dom u Dopsinu, J. J. Strossmayera 70,
* Društveni dom u Hrastinu, Šandora Petefija 64.
1. Svaki objekt sadrži sanitarni čvor i pripadajuću kuhinju, predprostor, opremu i ugostiteljski pribor koji se daje u najam zajedno s prostorom sale. Cijene su jedinstvene za svaku salu.
2. **UVJETI, VISINA NAKNADE I NAČIN KORIŠTENJA**

**Članak 3.**

1) Prostorije društvenih domova bez plaćanja naknade mogu koristiti:

- Općina Vladislavci za sastanke, prezentacije i ostale priredbe i manifestacije gdje je Općina

 organizator ili suorganizator,

- udruge s područja Općine ili koje djeluju u interesu Općine i Dobrovoljna vatrogasna društva

za održavanje kulturno-umjetničkih programa, tribina, predavanja, prezentacija i godišnjih skupština,

- osnovna škola i vrtić za održavanje raznih priredbi,

- mještani Općine za organiziranje karmina.

**Članak 4.**

1. Prostorije društvenih domova uz plaćanje naknade može koristiti korisnik u svrhu

organiziranja:

- svadbenih svečanosti, proslave krštenja, svete pričesti, svete potvrde, zabava i obljetnica,

- ostalih manifestacija, programa, predstava, prezentacija i prodajnih sajmova,

- političke stranke radi održavanja predizbornih skupova i sastanaka.

1. Korisnik je dužan podnijeti pisani zahtjev Općini za korištenje prostorija o kojem će općinski načelnik donijeti zaključak o korištenju prostorija društvenih domova i potpisati ugovor kojim će se utvrditi uvjeti i način korištenja iznajmljenih prostorija.
2. Korisniku se može uskratiti pravo na korištenje Društvenog doma na temelju podnesenog zahtjeva, ukoliko korisnik nije podmirio sve svoje obveze prema Proračunu Općine Vladislavci.
3. Korisnik koji u prostorijama Društvenog doma koristi autorsku glazbu putem žive glazbe ili glazbe s elektroničkih medija ( u slučaju svadbi, proslava i sl.), korisnik se obvezuje pribaviti dozvolu za korištenje navedenih autorskih glazbenih djela i platiti autorsku naknadu.
4. Ukoliko korisnik ne pribavi dozvolu iz prethodnog stavka, u potpunosti snosi odgovornost za nepridržavanje obveza iz Zakona o autorskom pravu.

**Članak 5.**

1. Naknada za korištenje prostorija Društvenog doma za jednodnevne svečanosti s kuhinjom i svom pratećom opremom u domu radi organiziranja proslava utvrđuje se u iznosu:
* za mještane Općine Vladislavci u iznosu od 100,00 eura
* za sve ostale korisnike u iznosu od 200,00 eura.

Prostorije i oprema društvenih domova radi organiziranja jednodnevnih svečanosti izdaju se na korištenje po zahtjevu korisnika najranije 1 dan prije održavanja svečanosti, a korisnik je iste dužan vratiti Općini prvi sljedeći radni dan nakon održane svečanosti.

1. Korisnici su dužni vratiti prostorije Društvenog doma u stanju u kojem su ga zatekli prije korištenja.

**Članak 6.**

1. Prilikom preuzimanja objekta, sastavlja se zapisnik o preuzimanju, a korisnik će s komunalnim redarom izvršiti pregled prostora i opreme, preuzeti opremu po popisu, kao i sva prava i obveze preuzete temeljem potpisanog Ugovora o uvjetima i načinu korištenja prostorija iznajmljenog Društvenog doma.
2. Potpisom zapisnika o preuzimanju korisnik potvrđuje da je prostorije Društvenog doma preuzeo s opremom i inventarom u ispravnom stanju i određenom broju, te da je objekt uredan i čist.
3. Korisnik je nakon preuzimanja prostora i opreme dužan voditi računa o preuzetim obvezama, a za sve eventualne štete i manjkavosti snosi punu odgovornost i plaća utvrđenu štetu u vrijednosti oštećene ili izgubljene stvari, odnosno inventara.
4. Nakon korištenja, korisnik vraća prostorije i opremu društvenih domova putem zapisnika o primopredaji komunalnom redaru, koji svojim potpisom potvrđuje da je korisnik vratio prostorije Društvenog doma u stanju u kakvom je iste i preuzeo (uredne i čiste s opremom i inventarom na broju).
5. **PRIJELAZNE I ZAVRŠNE ODREDBE**

**Članak 7.**

1. Stupanjem na snagu ove Odluke prestaje važiti Odluka o visini naknade i načinu korištenja inventara Društvenih domova na području Općine Vladislavci („ Službeni glasnik“ Općine Vladislavci broj 5/15).

**Članak 8.**

1. Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 940-01/24-01/04

URBROJ: 2158-41-01-24-2

Vladislavci, 19. srpnja 2024.

**Predsjednik**

**Općinskog vijeća**

Krunoslav Morović